1.

Článok 1 ods. 1 sa mení takto: a) písmeno c) sa nahrádza takto: „c) „CIS 2“ sa rozumie systém, ktorý sa skladá z: i) centrálnej databázy umiestnenej v ECB na ukladanie všetkých príslušných informácií o eurobankovkách, eurominciach, hotovostnej infraštruktúre a prevádzkových činnostiach tretích osôb, ktoré boli zozbierané podľa tohto usmernenia a podľa rozhodnutia ECB/2010/14 (*), ii) internetovej online aplikácie, ktorá umožňuje pružnú konfiguráciu systému a poskytuje informácie o doručení údajov a stave validácie, opravách a rozličných druhoch referenčných údajov a systémových parametrov, iii) vykazovacieho modulu pre zobrazenie a analýzu zozbieraných údajov, a iv) mechanizmu MIS 2 pre prenos, (*) Rozhodnutie ECB/2010/14 z 16. septembra 2010 o kontrole pravosti a upotrebiteľnosti eurobankoviek a ich opätovnom vrátení do obehu (Ú. v. EÚ L 267, 9.10.2010, s. 1).“;" b) písmená g) až n) sa nahrádzajú takto: „g) ‚mechanizmom CIS 2 pre prenos‘ sa rozumie aplikácia ESCB XML Data Integration (ďalej len „EXDI“). Aplikácia EXDI sa používa na dôverný prenos správ s údajmi medzi národnými centrálnymi bankami, budúcimi národnými centrálnymi bankami Eurosystému a ECB nezávisle od technickej infraštruktúry, napr. počítačové siete a softvérové aplikácie, ktorá ho podporuje, h) pod ‚správou s údajmi‘ sa rozumie súbor, ktorý obsahuje denné, mesačné alebo polročné údaje NCB alebo budúcej NCB Eurosystému za jedno vykazovacie obdobie alebo, v prípade opráv, za jedno alebo viac vykazovacích období vo formáte údajov, ktorý je kompatibilný s mechanizmom CIS 2 pre prenos; i) ‚budúcim zúčastneným členským štátom‘ sa rozumie nezúčastnený členský štát, ktorý splnil podmienky stanovené pre prijatie eura a v súvislosti s ktorým sa prijalo rozhodnutie o zrušení výnimky (podľa článku 140 Zmluvy o fungovaní Európskej únie); j) ‚pracovným dňom‘ sa rozumie ktorýkoľvek deň, ktorý je pracovný pre vykazujúcu NCB; k) ‚účtovnými údajmi‘ sa rozumie neupravená hodnota eurobankoviek v obehu upravená hodnotou neúročených pohľadávok voči úverovým inštitúciám prevádzkujúcim rozšírený program inventarizácie uschovávanej hotovosti na konci vykazovacieho obdobia v súlade s článkom 12 ods. 2 písm. a) a b) usmernenia ECB/2010/20 (**), l) ‚udalosťou súvisiacou s údajmi‘ sa rozumie udalosť zaznamenaná v CIS 2, ktorá spustí zaslanie oznámenia z MIS 2 do jednej alebo viacerých národných centrálnych bánk a do ECB. Udalosť súvisiaca s údajmi nastane: i) keď NCB zaslala dennú, mesačnú alebo polročnú správu s údajmi do CIS 2, čím sa spustí spätná správa pre túto NCB a ECB, ii) keď boli správy s údajmi všetkých národných centrálnych bánk úspešne potvrdené pre nové vykazovacie obdobie, čím sa spustí správa o stave z CIS 2 pre národné centrálne banky a ECB, alebo iii) keď po zaslaní správy o stave CIS 2 úspešne potvrdí opravenú správu s údajmi, čím sa spustí opravné potvrdenie pre národné centrálne banky a ECB; m) ‚spracovateľmi peňazí‘ sa rozumejú inštitúcie a hospodárske subjekty uvedené v článku 6 ods. 1 nariadenia Rady (ES) č. 1338/2001 (***); n) ‚subjektmi vydávajúcimi mince‘ sa rozumejú všetky osoby, ktorým členský štát eurozóny zveril úlohu dávať euromince do obehu. Medzi subjekty vydávajúce mince môžu patriť národné centrálne banky, národné mincovne, štátne pokladnice, vymenované verejné agentúry a subjekty, ktoré dávajú do obehu mince v rámci schémy držby mincí na základe poverenia. (**) Usmernenie ECB/2010/20 z 11. novembra 2010 o právnom rámci pre účtovníctvo a finančné výkazníctvo v Európskom systéme centrálnych bánk (Ú. v. EÚ L 35, 9.2.2011, s. 31)." (***) Nariadenie Rady (ES) č. 1338/2001 z 28. júna 2001 stanovujúce opatrenia nevyhnutné na ochranu eura proti falšovaniu (Ú. v. ES L 181, 4.7.2001, s. 6).“;" c) za písmeno n) sa dopĺňajú tieto vymedzenia pojmov: „o) ‚schémou držby mincí na základe poverenia (‚coin-held-to-order CHTO‘)‘ sa rozumie schéma, ktorá sa skladá z jednotlivých zmluvných dojednaní medzi subjektom vydávajúcim mince a jedným alebo viacerými správcami v členskom štáte subjektu vydávajúceho mince, pričom subjekt vydávajúci mince: i) dodáva správcom euromince, aby ich držali v úschove mimo priestorov subjektu vydávajúceho mince s cieľom ich uvedenia do obehu; a ii) priamo pripisuje príslušnú sumu v prospech alebo na na ťarchu účtu, ktorý NCB vedie pre jeden z týchto subjektov: — správcu, — úverové inštitúcie, ktoré sú klientmi nakupujúcimi euromince od správcu. Euromince, na ktoré sa vzťahuje schéma CHTO, sú zložené v priestoroch na úschovu subjektu vydávajúceho mince alebo vybraté z týchto priestorov na úschovu správcom alebo jeho klientmi, ako to bolo oznámené NCB. p) ‚údajovou položkou kategórie 1‘ sa rozumie údajová položka, ktorú vykazujú národné centrálne banky CIS 2, ako je to vymedzené v prílohách I až III a v prílohe VII a ktorá sa vykazuje za každé vykazovacie obdobie; q) ‚údajovou položkou riadenou udalosťami‘ sa rozumie údajová položka, ktorú vykazujú národné centrálne banky CIS 2, ako je to vymedzené v prílohách I až III a v prílohe VII a vo vo vzťahu ku ktorej sa údaje vykazujú len vtedy, ak počas vykazovacieho obdobia nastane príslušná udalosť; r) ‚riadením identity a prístupu (Identity and Access Management – IAM)‘ sa rozumie zdieľaná bezpečnostná služba, ktorá sa používa na poskytovanie a kontrolu prístupu k aplikáciám ESCB;“